CELEX: 62018TN0659
Language: lt
Date: 2018-10-30 00:00:00
Title: Byla T-659/18: 2018 m. spalio 30 d. pareikštas ieškinys byloje ZS / EIB

7.1.2019   
            
            
               LT
            
            
               Europos Sąjungos oficialusis leidinys
            
            
               C 4/41
            
         
      2018 m. spalio 30 d. pareikštas ieškinys byloje ZS / EIB
      
      (Byla T-659/18)
      (2019/C 4/54)
      Proceso kalba: anglų
      
         Šalys
      
      
         Ieškovas: ZS, atstovaujamas advokato B. Maréchal
      
         Atsakovas: Europos investicijų bankas
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti EIB 2017 m. rugsėjo 27 d. ir gruodžio 28 d. EIB sprendimus;
               
            
                  —
               
               
                  nurodyti padengti visus ieškovo patirtus nuostolius,
               
            
                  —
               
               
                  ieškovas prašo nurodyti EIB padengti:
                  
                              —
                           
                           
                              30 000 EUR nesumokėto darbo užmokesčio už 42 dienas metinių atostogų ir už 40,5 dienos TSA-A, kurios prilygsta 82,5 atostogų dienoms;
                           
                        
                              —
                           
                           
                              30 000 EUR, kurie buvo neteisėtai atskaičiuoti jam išvykstant;
                           
                        
                              —
                           
                           
                              50 000 EUR kaip 3 % įmokos už metinį darbo užmokestį į pensijų sistemą;
                           
                        
                              —
                           
                           
                              35 000 EUR priedo ieškovui;
                           
                        
                              —
                           
                           
                              15 000 EUR nuostolių už ieškovo patirtą neturtinę žalą;
                           
                        
                              —
                           
                           
                              15 000 EUR numatomų bylinėjimosi išlaidų;
                           
                        
                              —
                           
                           
                              visas bylinėjimosi išlaidas.
                           
                        
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi dviem pagrindais.
      
               
                  1.
               
               
                  Pirmasis ieškinio pagrindas grindžiamas tuo, kad ieškovo nebuvimas darbe nebuvo nepateisinamas, ir EIB turėjo reaguoti anksčiau turint omenyje 5 metų nebuvimo atvejų laikotarpį. Tokiais kaltinimais neatsižvelgiama į žodinį susitarimą tarp ieškovo ir atsakovo dėl darbo laiko ataskaitų pildymo. Be to, nėra teisinio pagrindo, kuriuo remdamasis darbdavys galėtų už tariamą nebuvimo laikotarpį atskaityti sumas iš ieškovo išvykimo išmokų ar kitų jam mokėtinų sumų, susijusių su išvykimu.
               
            
               
                  2.
               
               
                  Antrasis ieškinio pagrindas grindžiamas tuo, kad ieškovas kaltinamas keliomis klaidomis, kurias atsakovas apibūdina kaip neteisėtus administracinius veiksmus, kaip antai nepateisinamas nebuvimas darbe, ir dėl to buvo prarasta teisė į 82,5 atostogų dienas be jokio teisinio pagrindo (dėl šios priežasties negalimas joks atskaitymas), tuo, kad dėl tariamo neteisėto nebuvimo darbe neteisėtai buvo atlikti atskaitymai iš ieškovo išvykimo išmokų, į kurias nebuvo įtrauktos įmokos į pensijų sistemą, o tai tiesiogiai jam sukėlė nuostolių ir neturtinės žalos.